**Krajské kolo 12. ročníka ENERSOL.SK**

**3. 3. 2022**

Vo štvrtok 3. marca 2022 sa uskutočnilo krajské kolo 12. ročníka súťaže Enersol Sk. Projekt Enersol je zameraný na oblasti úspory elektrickej energie, využívania obnoviteľných zdrojov elektrickej energie a znižovania emisií v doprave.

Krajského kola zúčastnili čtyri stredné odborné školy Žilinského samosprávneho kraja: SOŠD Martin-Priekopa, SOŠE Žilina, SŠ Nižná a SOŠS Liptovský Mikuláš.

Tento rok práce vo všetkých kategóriách hodnotila len jedna štvorčlenná odborná komisia v zložení: predseda OdK - Ing. Alena Skrisová, Stredoslovenská distribučná Žilina, a členovia - Ing. Katarína Lengyelová (predseda KK), SOŠD Martin – Priekopa, Ing. Dagmar Muthová, SOŠE Žilina, Ing. Gabriela Vronková, SOŠS Liptovský Mikuláš. Pôvodne bolo prihlásených 9 prác – 3 v hlavnej kategórii, 4 v tvorivej kategórii a 2 v propagačnej kategórii. Jedna práca z tvorivej kategórie nebola prezentovaná z dôvodu ochorenia autora. Všetky práce boli na veľmi dobrej odbornej úrovni. Každá práca vniesla vlastný pohľad na danú problematiku. Odborná komisia zhodnotila práce, skonštatovali, že sú na veľmi dobrej odbornej úrovni a na postup do celoštátneho kola odporučila tri práce z tvorivej kategórie, jednu z hlavnej a dve z propagačnej kategórie.

Ďakujeme všetkým zúčastneným študentom a postupujúcim prajeme veľa úspechov v celoštátnom kole 12. ročníka ENERSOL SK ktoré sa uskutoční v dňoch 6. – 8. marca 2022 v SOŠ Senica. Zároveň ďakujeme členom komisie za zodpovednú prácu a pedagógom za vedenie a pomoc pri tvorbe prác.

V tomto ročníku našu školu reprezentovali štyri práce. Dve v hlavnej kategórii a dve v propagačnej kategórii. V hlavnej kategórii sme získali 2. miesto – Andrea Katarína Darulová I.AOC a 3. miesto – Norbert Očenáš II.BCM. V propagačnej kategórii sme získali 1. miesto – David Frnda a Filip Šajdák z I.AB a 2. miesto – Natália Šimeková II.BCM. Srdečne blahoželáme.

Ing. Katarína Lengyelová, predseda KK